
Jegyzőkönyv

Készült Diósi Lauráért Alapítvány székhelyén (2100 Gödöllő, Ady Endre u. 44./1), 2019. május 30-án megtartott kuratóriumi üléséről.

Jelen vannak: 



Szabadi Attila, Kuratórium elnöke


Puskás Kálmán, Kuratóriumi tag



Pintér Zoltán, Kuratóriumi tag

Mivel a Kuratórium valamennyi tagja jelen van, így a kuratóriumi ülés határozatképes az éves beszámoló elfogadásához.
1. napirendi pont: A 2018. évi beszámoló elfogadása.
Az Alapítvány a számvitelről szóló 2000. évi C. törvény, valamint a számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 479/2016. (XII.28.) Korm. rendelet előírásainak megfelelően, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján készítette el a 2018. évi számviteli beszámolóját. 

Az egyszerűsített éves beszámoló elkészítésének időpontja: a fordulónapot követő év március 31.

Az Alapítvány 2018. évi eredménye -46 eFt (veszteség), mérleg főösszege 631 eFt. A tárgyévi saját tőke 631 eFt.

Az Alapítvány vállalkozási tevékenységet nem végzett, ezért társasági adófizetési kötelezettsége nem keletkezett.
A kuratóriumi ülés egyhangú döntéssel a következő határozatot hozta:

1/2019/05.30. számú kuratóriumi határozat:

A kuratóriumi ülés a 2018. évről készült beszámolót egyhangúlag elfogadja, és gondoskodik arról, hogy az adott üzleti év mérleg-fordulónapját követő ötödik hónap utolsó napjáig (május 31.) letétbe helyezze az Országos Bírósági Hivatalnál.
k.m.f.


Szabadi Attila 
Puskás Kálmán

Pintér Zoltán


